Labietis (alus darbnīca)

Alus darbnīca „Labietis” ir alus darītava Rīgā, Latvijā, kas savu darbību uzsāka 2013. gadā, iepriekšējiem alus mājražotājiem Reinim Pļaviņam un Edgaram Melnim pārejot uz alus darīšanu komerciālos apjomos. Uzskatāms par eksperimentālu alus ražotāju, jo alus šķirnes regulāri mainās un tiek aizstātas ar jaunām. Darīšanā bez apiņiem tiek izmantoti arī daudzi citi augi, piemēram, kumelītes, ķimenes, mārsils, pelašķi, virši un vīgriezes.

Vēsture 

2014. gada nogalē „Labietis” sāka paplašināties, Rīgas Centrāltirgus sakņu paviljonā atverot savu veikalu, bet 2015. gada nogalē atverot vēl vienu veikalu Āgenskalna tirdzniecības centrā „Arcada”. 2017. gada novembrī „Labietis” Liepājā, Juliannas pagrabā, atvēra alus bāru „Miezis un kompānija”, bet 2018. gada beigās tāds pats bārs tika atvērts arī Vecrīgā. 2017. gadā alusdarītava atvēra otru ražotni Ādažu novada Eimuros.

2018. gada februāra sākumā „Labietis” ar astoņiem apkārtnes krogiem un alus darītavām apvienojās īpašā „Rīgas alus kvartālā”, kurā pieejamas vairāk nekā 100 Latvijā un Baltijā darītas arodalus šķirnes.

2020. gada marta beigās, reaģējot uz ārkārtas stāvokli, kas ieviests COVID-19 pandēmijas Latvijā dēļ, „Labietis” atvēra interneta veikalu un uzsāka alus piegādi.

Nosaukums 
Alus darbnīcas nosaukuma izvēli tās līdzīpašnieks Reinis Pļaviņš intervijā skaidroja šādi:

Alus šķirnes

Pelēkā saime 
Pelēkajā saimē iekļauti vienkāršāki ali ar etanola saturu līdz 5%:
 Vīgriežu mediņš — medalus (2,7%);
 SOHO Švītiņš — Anglijas biteris (4,4%);
 Ganuzēns — Beļģijas saisons (4,5%);
 Radziņš — kviešu alus ar ķimenēm (5,6%);
 Rasele — zāļu medalus (3,7%);
 Plūškoka mediņš — medalus (2,7%);
 Piparmētras mediņš — medalus (2,7%).

Dzeltenā saime 

 Mežs — sarkanais eils ar kadiķogām (5,5%);
 Ķēniņmeita — Amerikas bālais eils (4,6%);
 Trīs indiāņi — Amerikas bālais eils (5,0%);
 Baltais aborigēns — kviešu Indijas bālais eils (5,0%);
 Baltais zvirbulis — beļģu vits (4,8%);
 Akmeņrags — dzintara eils ar viršiem un mārsilu (4,6%);
 Pipars — sarkanais eils ar kajēnas pipariem (5,5%);
 Asara — goze (4,5%);
 Migla — kaņepju eils (5,8%);
 Ausma — eils ar ingveru un piparmētru (5,8%);
 Pūdele — kūpinātais zāļu Indijas bālais eils (5,9%);
 Kurbads — auzu brūnais eils (4,6%);
 Melnis — daudzgraudu porteris (5,0%).

Sarkanā saime 

 Pļava — kviešu alus ar vīgriezēm un pelašķiem (6,3%);
 Kamīns — sarkanais eils ar kumelītēm (6,0%);
 Lielais Kristaps — auzu pārslu stauts (7,2%);
 Spīgana — zāļu tumšais eils (6,6%);
 Dūmenis — kūpinātais alus (6,4%);
 Upeņu ragana — ogu eils (5,5%);
 Aroniju ragana — ogu eils (5,5%);
 Mauglis — augļu Indijas bālais eils (5,0%);
 Ķiršu ragana — ogu eils (5,5%);
 Vagars — Beļģijas saisons (7,9%);
 Virsaitis — Indijas bālais eils (6,0%);
 Tīrelis — zāļu bragots (7,5%);
 Iezemiete — bālais eils ar garšvielām (6,0%);
 Rūsiņš — rudzu eils ar ķimenēm (7,9%);
 Brūkleņu ragana — ogu eils (5,5%);
 Ledene — augļu Berliner Weiße (4,4%).

Melnā saime 

 Aveņu ragana — ogu eils (5,9%);
 Lenteņu Kāvējs — melnais Indijas bālais eils (7,2%);
 Pēteris Apinis — imperiālais Indijas bālais eils (8,2%);
 Kapracis — kūpināts tumšais eils (10,1%);
 Gaismas ragana — bragots (8,0%);
 Pelašķu Velns — zāļu tumšais eils (9,9%);
 Purva medus — miestiņš (6,5%).

Lillā saime 
 Zintnieks — pilnstropa medalus (7,5%);
 Dravnieka atraitne — bragots (13,0%);
 Pokaiņu mežs — zāļu miežvīns (11,4%);
 Noburtais Kristaps — ogu stauts (6,8%);
 Tumsas Ragana — bragots (15,6%).

VIVA 
Viens no darītāja aliem pazīstams kā VIVA (viens iesals, vieni apiņi), taču mainās tajā izmantotās izejvielas, tādēļ katrs paveids uzskatāms pat atsevišķu šķirni, iekavās iekļaujot darīšanā izmantoto apiņu nosaukumu:

 VIVA (Saaz) — gaišais eils (4,6%);
 VIVA (Aramis) — gaišais eils (4,6%);
 VIVA (Wakatu) — gaišais eils (4,5%);
 VIVA (Pacific Gem) — gaišais eils (4,0%);
 VIVA (Galaxy) — gaišais eils (4,0%).

Atsauces

Ārējās saites 
 Alus darbnīcas tīmekļa vietne  
 Alus darbnīcas lapa vietnē Facebook
 Labieša ali vērtēšanas vietnē RateBeer

Raksti un sižeti 
 Anete Stuce (2018. gada 30. janvāris). Viedvakari un festivāls „Metenis” alus darbnīcā „Labietis” un filma „Baltu ciltis”. Etnovēstis. Latvijas Radio 3. Lsm.lv Skatīts: 2018. gada 30. janvārī.
 Žanete Hāka (2017. gada 3. novembris). Kā top?: Alus Labietis. Dienas Bizness. Skatīts: 2017. gada 6. novembrī.
 RīgaTV 24 (2015. gada 26. jūnijs). Tirgus Pērle: Alus darbnīca „Labietis”. YouTube. Skatīts: 2016. gada 17. augustā.
 Raidījums „Kas var būt labāks par šo” (2014. gada 11. janvāris). Mārtiņš dodas uz Labieti. Kas var būt labāks par šo?. YouTube. Skatīts: 2016. gada 17. augustā.

Latvijas alus darītavas
Alkoholisko dzērienu zīmoli